De andre

De andre er en norsk dokumentarfilm fra 2012 av Margreth Olin. Filmen handler om enslige mindreårige asylsøkere som får begrenset opphold. 

De andre er Olins fjerde dokumentarfilm. Olin fulgte opp 20 menn i en periode på to år, en håndfull av disse er sentrale i filmen. 

Dokumentaren følger flere unge menn som alle kom til Norge som asylsøkere før de fylte 18 år. Fordi de mangler en forsvarlig omsorgssituasjon i hjemlandet får de midlertidig opphold fram til de er myndige, om de etter det blir vurdert til å ikke ha videre beskyttelsesbehov sendes de ut av landet. Dokumentaren er stort sett basert på intervjuer og lar ungdommene selv få fortelle og dele sin historie. Olin viser med denne filmen hvordan unge asylsøkere har blitt behandlet som kasteballer i systemet. 

Olin har uttalt at hun opplevde disse ungdommene som stemmeløse i samfunnet, og at folk med denne dokumentaren kunne få ansikter og mennesker å feste til benevnelsen «enslig, mindreårig asylsøker». 

 Priser og utmerkelser 

 2012 Bergen Internasjonale Filmfestival – beste norske dokumentar
 2013 Amandaprisen – beste dokumentarfilm 
 2013 Den norske dokumentarfilmfestivalen i Volda – beste dokumentarfilm

 Referanser 

 Eksterne lenker 




Kategori:Norske dokumentarfilmer
Kategori:Dokumentarfilmer fra 2010-årene
Kategori:Norskspråklige filmer
Kategori:Amanda for beste dokumentarfilm
Kategori:Innvandring til Norge